hotchpotch/miracl-hf-unified huggingface dataset:
पिनाराई विजयन
पिनाराई विजयन केरल के मुख्य मंत्री हैं।
पिनाराई का जन्म 21 मार्च 1944 को कन्नूर जिले के में हुआ |इन्होंने एक गरीब परिवार में एक पुत्र के रूप में पिता पाम वाइन व माता ताड़ी टेपार के यहां पैदा हुए| इन्होने जीवनसाथी के रूप में कमला से शादी की| और इनके दो बच्चे बेटी वीणा और बेटा विवेक है।
पिनाराई विजयन छात्र संघ की गतिविधियों के माध्यम से राजनीति में प्रवेश किया और अंततः कम्युनिस्ट पार्टी 1964 में गए शामिल हो. वह था राष्ट्रपति और केरल संघ KSF (छात्र) के सचिव और भी केरल राज्य फेडरेशन KSYF (यूथ) के अध्यक्ष के रूप में कार्य किया। उस अवधि, जब केरल में कम्युनिस्टों अलग छिपा के दौरान - बहिष्कार से राजनीतिक गतिविधियों का आयोजन किया, गया पिनाराई रहे विजयन एक और आधे साल के लिए जेल में. बाद गए में वह केरल राज्य सहकारी बैंक के अध्यक्ष चुने. वह केरल विधानसभा 1970 में चुने गए है। वह फिर से 1977, 1991 और 1996 में चुने गए थे। ई के था नयनार के मंत्रालय में 1996 से 1998 तक विधुत और सहकारी व्यग के मंत्री के रूप में कार्य किया . 1998 में वह भाकपा बन गया (एम) के राज्य सचिव. थे 2002 सीपीआई में एम (वह) के पोलित ब्यूरो के लिए चुने गए। पर 26 मई, 2007 सीपीआई (एम) पिनाराई विजयन और वी. निलंबित एस एक दूसरे पर अपनी सार्वजनिक टिप्पणी के लिए पोलित ब्यूरो से अच्युतानंदन. एस केंद्रीय समिति के पोलित ब्यूरो मंजूरी दे दी है 'उन्हें निलंबित निर्णय. यह एक दो नेताओं द्वारा प्रसारित था दूसरे "पार्टी के नियमों का उल्लंघन के खिलाफ कि खुली आलोचना निष्कर्ष निकाला है।" पिनाराई बहाल विजयन वे पोलित ब्यूरो के सदस्य के रूप में बाद में.
कल्याण मल लोढ़ा
कल्याण मल लोढ़ा (२१ सितम्बर १९२१ - २१ नवम्बर २००९) हिन्दी के लब्धप्रतिष्ठित साहित्यकार व जोधपुर विश्वविद्यालय के पूर्व कुलपति थे। आप अपनी ओजपूर्ण वाक्शैली के लिए देश भर जाने जाते थे। विविध सम्मेलनों में आपने अपना ओजश्वी वक्तव्य देकर हिंदी का मान बढाया. आप के के बिरला फाउन्डेसन, भारतीय विद्या भवन, भारतीय भाषा परिषद्, भारतीय संस्कृति संसद सरीखी देश की सुप्रसिद्ध संस्थावों से जुड़े हुए थे।
२९ सितम्बर १९२१ को राजस्थान में जन्मे प्रोफ़ेसर लोढ़ा ने १९४३ में इलाहाबाद विश्वविद्यालय, प्रयाग से हिंदी में एम ए किया। सन १९४५ में आप पश्चिम बंगाल की राजधानी कलकत्ता आकर बस गए। कलकत्ता के जयपुरिया कॉलेज में आप हिंदी के विभाध्यक्ष नियुक्त हुए. १९४८ में कलकत्ता विश्वविद्यालय में अंशकालिक प्राध्यापक के रूप में काम शुरू किया, फिर १९५३ में पूर्णकालिक प्राध्यापक नियुक्त हुए. १९६० में आप रीडर बने और १९७४ में प्रोफ़ेसर. १९६० से ८० तक आप कलकत्ता विश्वविद्यालय में हिंदी के विभागाध्यक्ष रहे. इस लम्बे कार्यकाल में आपने हिंदी की विकास यात्रा में नए आयाम स्थापित किये. हिंदी के सुविख्यात विद्वान तथा उत्तर प्रदेश के पूर्व राज्यपाल आचार्य विष्णुकांत शास्त्री कलकत्ता विश्वविद्यालय में प्रोफ़ेसर लोढ़ा के शिष्य रहे. सन १९७९ से ८० तक आप राजस्थान के जोधपुर विश्वविद्यालय के कुलपति नियुक्त किये गए। एक वर्ष के पश्चात आप पुनः कलकत्ता आ गए फिर सन १९८६ में आपने कलकत्ता विश्वविद्याला से अवकाश ग्रहण किया।
प्रोफ़ेसर लोढ़ा ने ५० से अधिक शोध निबंध लिखे. आपने दर्जनों पुस्तकों की रचना की, जिनमे प्रमुख हैं- वाग्मिता, वाग्पथ, इतस्ततः, प्रसाद- सृष्टी व दृष्टी, वागविभा, वाग्द्वार, वाक्सिद्धि, वाकतत्व आदि. इनमे वाक्द्वार वह पुस्तक है, जिसमे हिंदी के स्वनामधन्य आठ साहित्यकारों - तुलसी, सूरदास, कबीर, निराला, मैथिलीशरण गुप्त, जयशंकर प्रसाद, महादेवी वर्मा, माखनलाल चतुर्वेदी के साहित्यिक अवदानों का सुचिंतित तरीके से मूल्यांकन किया गया है। प्रोफ़ेसर लोढ़ा ने प्रज्ञाचक्षु सूरदास, बालमुकुन्द गुप्त-पुनर्मूल्यांकन, भक्ति तत्त्व, मैथिलीशरण गुप्त अभिनन्दन ग्रन्थ का संपादन भी किया।
प्रोफ़ेसर लोढ़ा को उनके साहित्यिक अवदानों के लिए मूर्तिदेवी पुरस्कार, केंद्रीय हिंदी संसथान, आगरा से राष्ट्रपति द्वारा सुब्रमण्यम सम्मान, अमेरिकन बायोग्राफिकल सोसाइटी अदि ने सम्मानित किया।
पाई
पाई (π) एक गणितीय नियतांक है जिसका संख्यात्मक मान किसी वृत्त की परिधि और उसके व्यास के अनुपात के बराबर होता है। इस अनुपात के लिये π संकेत का प्रयोग सर्वप्रथम सन् १७०६ में आया। इसका मान लगभग 3.14159 के बराबर होता है। यह एक अपरिमेय राशि है।
पाई सबसे महत्वपूर्ण गणितीय एवं भौतिक नियतांकों में से एक है। गणित, विज्ञान एवं इंजीनियरी के बहुत से सूत्रों में π आता है।
2589–2566 ई. पूर्व बने गीजा की महान पिरामिड का परिमाप १७६० और ऊंचाई २८० क्यूबिट थी; जिसका अनुपात १७६०/२८० ≈ ६.२८५७ पाई के मान के लगभग २ गुणा है। इस अनुपात के आधार पर, कुछ मानते हैं कि पिरामिड बनाने वाले π का ज्ञान रखते थे और वृत के गुणधर्मों को निगमित करने वाले पिरामिड जान - बूझकर बनाए। अन्य मतों के अनुसार π से सम्बंधित उपरोक्त सुझाव केवल संयोग है, क्योंकि इसका कोई प्रमाण उपलब्द्ध नहीं है कि पिरामिड बनाने वालों को π के बारे में जानकारी थी और चूंकि पिरामिड की विमाएं अन्य कारकों पर भी निर्भर करती हैं।
π के शीघ्रातिशीघ्र लिखित सन्निकट मिस्र और बाबिल में मिले हैं, ये दोनों माप १ प्रतिशत की शुद्धता के साथ हैं। बाबिल में ई. पूर्व १९००-१६०० दिनांक वाली पर ज्यामितीय कथन है कि π का निहित अर्थ २५/८=३.१२५० है। मिस्र में ई. पूर्व १६५० दिनांकित, , परन्तु यह ई. पूर्व १८५० दिनांकित एक लेखपत्र की प्रतिलिपी है जिसमें वृत के क्षेत्रफल का सूत्र दिया गया है जो π को (१६/९) ≈ ३.१६०५ के रूप में उपयोग करता है।
भारत में ई. पूर्व ६०० में शुल्ब सूत्रों π को (९७८५/५५६८) ≈ ३.०८८ लिखा गया है। ई. पूर्व १५९ अथवा शायद इससे भी पहले में भारतीय स्रोत π को formula_1 ≈ ३.१६२२ लिखते थे।
आर्यभट ने निम्नलिखित श्लोक में पाई का मान दिया है-
इसके अनुसार व्यास और परिधि का अनुपात ((४ + १००) × ८ + ६२०००) / २०००० = ३.१४१६ है, जो दशमलव के पाँच अंकों तक बिलकुल टीक है।
** इसके अनुसार Circumference और Diameter का अनुपात ((४ + १००) × ८ + ६२०००) / २०००० = ३.१४१६ है, जो दशमलव के पाँच अंकों तक बिलकुल टीक है।
शंकर वर्मन ने सद्रत्नमाला में पाई का मान निम्नलिखित श्लोक में दिया है, जो कटपयादि प्रणाली का उपयोग करके लिखा गया है-
कुछ प्रमुख भारतीय गणित ग्रन्थों में पाई के मान निम्नलिखित हैं-
परिनालिका
परिनालिका (solenoid) एक त्रिबिमीय (three-dimensional) कुण्डली (coil) को कहते हैं। भौतिकी में परिनालिका स्प्रिंग की भांति बनाये गये तार की संरचना को कहते हैं जिसमें से धारा प्रवाहित करने पर चुम्बकीय क्षेत्र निर्मित होता है। प्राय: ये तार किसी अचुम्बकीय पदार्थ (जैसे प्लास्टिक) के बेलनाकार आधार पर लिपटे रहते हैं जिसके अन्दर कोई अचुम्बकीय क्रोड, (जैसे हवा) या चुम्बकीय क्रोड (जैसे लोहा) हो सकता है। परिनालिकाएँ इसलिये महत्वपूर्ण हैं क्योंकि उनकी सहायता से नियंत्रित चुम्बकीय क्षेत्र का निर्माण किया जा सकता है तथा वे विद्युतचुम्बकों की तरह प्रयोग की जा सकती हैं।
"I" धारा वहन कर रही, "N" फेरों वाली, "l" लम्बाई तथा "r" त्रिज्या वाली परिनालिका के अक्ष पर चुम्बकीय क्षेत्र "H" :
जहाँ "x" परिनालिका के अक्ष के मध्य बिन्दु से नापी गयी दूरी है।
यदि परिनालिका की लम्बाई उसकी त्रिज्या की तुलना में बहुत बड़ी हो, अर्थात् formula_2 तो परिनालिका के अन्दर सम्पूर्ण अक्ष पर लगभग समान (constant) चुम्बकीय क्षेत्र होता है, जिसका मान  यह चुम्बकीय क्षेत्र परिनालिका के बाहर जाते ही बहुत तेजी से शून्य हो जाता है।
हवा या निर्वात के कोर वाली बहुत लम्बी परिनालिका का प्रेरकत्व (लगभग) निम्नलिखित सूत्र से दिया जाता है: जहाँ formula_5 परिनालिका का अनुप्रस्थ क्षेत्रफल (formula_6) है तथा formula_7 निर्वात की पारगम्यता है।
छोटी लम्बाई की परिनलिकाओं का प्रेरकत्व निम्नलिखित सूत्र से निकाला जा सकता है:
भौतिक रसायन
भौतिक रसायान (Physical chemistry या physicochemistry) रसायन विज्ञान की वह शाखा है जो भौतिक अवधारणाओं के आधार पर रासायनिक प्रणालियों में घटित होने वाली परिघटनाओं (phenomenon) की व्याख्या करती है।
द्रव्य की अविनाशिता के नियम के साथ ही साथ भौतिक रसायन की नींव पड़ी, यद्यपि १९वीं शती के अंत तक भौतिक रसायन को रसायन का पृथक्‌ अंग नहीं माना गया। वांट हॉफ, विल्हेल्म ऑस्टवाल्ड और आरिनियस के कार्यें ने भौतिक रसायन की रूपरेखा निर्धारित की। स्थिर अनुपात और गुणित अनुपात एवं परस्पर अनुपात के नियमों ने और बाद को आवोगाड्रो नियम, गेलुसैक नियम आदि ने परमाणु और अणु की कल्पना को प्रश्रय दिया। परमाणुभार और अणुभार निकालने की विविध पद्धतियों का विकास किया गया। गैस संबंधी बॉयल और चार्ल्स के नियमों ने और ग्राहम के विसरण नियमों ने इसमें सहायता दी। विलयनों की प्रकृति समझने में परासरण दाब संबंधी विचारों ने एक नवीन युग को जन्म दिया। पानी में घुलकर शक्कर के अणु उसी प्रकार अलग अलग हो जाते हैं जैसे शून्य स्थान में गैस के अणु। राउल्ट (Raoult) का वाष्पदाब संबंधी समीकरण विलयनों के संबंध में बड़े काम का सिद्ध हुआ।यहाँ (P)=दाब, (V)= आयतन, (T)=परम ताप तथा (R) गैस नियतांक है। यह समीकरण १ ग्राम-अणु गैस के लिए हैं। यदि गैस (n) ग्राम अणु हो, तो यह समीकरण (P V = n R T) हो जाएगा।
इसमे दो गैसों के लिए क्रमश: विसरण (diffusion) की गतियाँ (D1) और (D2) हैं, गैसों के घनत्व (d1) और (d2) है, उनके अणुभार (M1) और (M2) हैं, एवं किसी छोटे से छेद में होकर गैस के निश्चित आयतन के विसरण का समय क्रमश: (t1) और (t2) है।यहाँ किसी दिए हुए गैसों के मिश्रण में सब गैसों की समवेत दाब (P) है और उन गैसों की पृथक्‌ पृथक्‌ दाब या आंशिक दाब (p1), (p2), (p3)। ...आदि।
इसका समीकरण भी गैस दाब के समीकरण के समान है। यदि किसी विलयन की संद्रता (C) अणु प्रति इकाई आयतन हो और आयतन (V) हो (V वह आयतन है, जिसमें विलयशील १ अणु घुला है), तो (C) = (1/V)। परासरण दाब P के लिए समीकरण यह है :
बाल चित्र समिति, भारत
बाल चित्र समिति, भारत या सी एफ एस आई (Children's Film Society of India), भारत सरकार की एक नोडल संस्था है जो बच्चों के लिए उनके मनोरंजन के अधिकार को न्यायपूर्ण मानते हुए फिल्म और टेलीविजन के माध्यम से सम्पूर्ण मनोरंजन प्रस्तुत करता है और साथ ही उनके मनोरंजन के अधिकार को न्याय देना तथा इसके उद्देश्य तथा क्षितिज का विस्तार करता है।
अमरपाल सिंह वर्मा
अमरपाल को सरोजनी नायडू सम्मान  नई दिल्ली। राजस्थान पत्रिका की उपलब्घियों में शुक्रवार को एक और कड़ी जुड़ गई। यहां इंडिया हैबीटेट सेंटर में आयोजित एक समारोह में राजस्थान पत्रिका के नागौर कार्यालय के वरिष्ठ उपसंपादक अमरपाल सिंह वर्मा को प्रतिष्ठित सरोजनी नायडू पुरस्कार से सम्मानित किया गया। दूरदर्शन की महानिदेशक अरूणा शर्मा ने वर्मा को पुरस्कार स्वरूप दो लाख रूपए नकद एवं प्रशस्ति पत्र प्रदान किया।
अंतरराष्ट्रीय गैर सरकारी संगठन द हंगर प्रोजेक्ट की ओर से नौवें सरोजनी नायडू पुरस्कार के तहत वर्मा को यह सम्मान पंचायती राज में महिलाओं की भूमिका पर उत्कृष्ट रिपोर्टिग के लिए हिन्दी श्रेणी मे प्रदान किया गया। वर्मा के साथ अंग्रेजी और तमिल में क्रमश: डेकन हेराल्ड के मंगलौर संस्करण के प्रभारी रोनाल्ड अनिल फर्नाडीस और तमिल दैनिक दीनामणि की वरिष्ठ उपसंपादक जी मीनाक्षी को भी पुरस्कृत किया गया। विशेष्ा प्रोत्साहन सम्मान मराठी में प्रहार डेली के मुख्य संवाददाता विजय चोरमारे को दिया गया।
वर्मा को इससे पहले स्टेट्स मैन रूरल रिपोर्टिग अवार्ड, उदयन स्मृति पत्रकारिता सम्मान सहित दो दर्जन पत्रकारिता पुरस्कार प्राप्त हो चुके हैं। समारोह में विशिष्ठ अतिथि के तौर पर उपस्थित विदेश राज्यमंत्री शशि थरूर ने कहा आरक्षण मिलने के बाद महिलाएं ग्रामीण विकास में महत्त्वपूर्ण भूमिका निभा रही हैं। उनकी बदौलत गांव का सर्वागीण विकास हो रहा है।
इस अवसर पर मैग्सेसे पुरस्कार विजेता अरूणा राय ने कहा कि महिलाएं बड़ी मुश्किल स्थिति में गांव में काम करती हैं। उनके खिलाफ बड़ा तंत्र सक्रिय है लेकिन इन तमाम चुनौतियों का मुकाबला करते हुए महिलाएं अपनी काबिलियत को साबित कर रही हैं। महिला जनप्रतिनिघियों की बदौलत गांव में सकारात्मक काम हो रहा है।
हंगर प्रोजेक्ट की कंट्री डायरेक्टर रीता सरीन ने कहा कि पंद्रह साल पहले जब महिलाओं के लिए आरक्षण का प्रावधान किया गया था तो सबने इनकी नेतृत्व क्षमता पर सवाल खड़े किए थे, लेकिन इन महिला सरपंचों ने तमाम आशंकाओं को झुठला दिया है। यही कारण है कि महिला जनप्रतिनिघि के नेतृत्व वाले गांवों में शिक्षा, पानी और स्वास्थ्य जैसे मूलभूत समस्याओं के निपटान में उल्लेखनीय कार्य हो रहा है।
कुपोषणजन्य रोग
कुपोषणजन्य रोग (Deficiency diseases or Nutrition disorders) वे रोग हैं जो प्रत्यक्ष या परोक्ष रूप से शरीर में आवश्यक पोषक पदार्थों की कमी के कारण उत्पन्न होते हैं। बेरीबेरी रोग इसका एक उदाहरण है। ये रोग प्राय: अधिक समय तक कुपोषण के परिणामस्वरूप उत्पन्न होते हैं। पोषक पदार्थों की कमी के बजाय उनकी अत्यधिक सेवन भी विषाक्तता जैसी गंभीर समस्याओं को जन्म दे सकती है। इसी तरह अत्यधिक खाने से उत्पन्न हुआ मोटापा भी स्वास्थ्य सम्बन्धी अनेक समस्याओं को जन्म दे सकता है।
बैद्यनाथ (समूह)
बैद्यनाथ भारत का सबसे पुराना एवं सबसे लोकप्रिय आयुर्वेदिक औषधि निर्माता समूह है। इसका पंजीकृत कार्यालय कोलकाता में है। इस कंपनी के च्यवनप्राश, दशमूलारिष्ट, महानारायण तेल, चंद्रप्रभा वटी, महायोगराज गूगल आदि दवाओं की एक खास विश्वसनीयता है। वैद्यनाथ की खास दवाएँ, कासामृत, बीटा एक्स, कब्जहर तो लोगों की जुबान पर है।
1942 में भारत छोड़ो आंदोलन के समय वैद्यनाथ ने एक नारा दिया था -  बैद्यनाथ अभी पूरी दुनिया में फैला है। इसका अंदाजा इसी बात से लगाया जा सकता है कि अमेरिका में इस कंपनी के 33 डीलर हैं। वहाँ डैलस में वैद्यनाथ का मुख्यालय है। यह कंपनी यूरोपीय देश इटली, जर्मनी व बेल्जियम आदि में भी निर्यात कर रही है।
श्री बैद्यनाथ आयुर्वेद भवन प्रा. लिमिटेड]] की स्थापना वर्ष 1918 पं रामदयाल जोशी ने किया था। इसके बाद उन्होने अपने भाइयों के साथ मिलकर विभिन्न स्थानों पर आयुर्वेदिक दवाओं का भारी मात्रा में उत्पादन आरम्भ कर दिया।
यह कंपनी अभी 700 आयुर्वेदिक उत्पादों का निर्माता बन गई है। इसके पास अत्याधुनिक फैक्टरियाँ हैं और वहाँ पूरी तरह वैज्ञानिक पद्धतियों से काम होता है। दवा की गुणवत्ता ही इस कंपनी की पहचान है। कंपनी के पास भारत सरकार द्वारा स्वीकृत शोध केंद्र है जहाँ योग्य वैज्ञानिकों की टीम है। आयुर्वेद में वैद्यनाथ की विश्वसनीयता का यह पैमाना है कि यहाँ से आयुर्वेद पर छपने वाली पुस्तक आयुर्वेदिक मेडिकल कॉलेजों के पाठ्यक्रम में शामिल की जाती हैं।
इसके आयुर्वेदिक सार संग्रह में आयुर्वेदिक उत्पादों की सारी विधियाँ संकलित हैं। यह भारत सरकार द्वारा स्वीकृत फर्माकोपिया (दवा फॉरमुलेशन का संकलन) का हिस्सा है। पूरे देश में वैद्यनाथ आयुर्वेद के कॉलेज, अस्पताल व डिस्पेंसरियाँ हैं। आयुर्वेद के सर्वश्रेष्ठ शोधपत्र या पुस्तक लेखन के लिए बैद्यनाथ प्रतिवर्ष २ लाख रूपए का पुरस्कार प्रदान करता है।
मानवता मंदिर
मानवता मंदिर या मनुष्य बनो मंदिर की स्थापना बाबा फकीर चंद (१८८६- १९८१) ने होशियारपुर, पंजाब, भारत में वर्ष १९६२ में की थी। अपने मानवता धर्म के मिशन को फैलाने के लिए फकीर ने सेठ दुर्गा दास की वित्तीय सहायता से मंदिर की स्थापना की जो वर्ष १९८१ में उनके निधन तक उनका कार्यक्षेत्र बना रहा। इस मंदिर में फकीर के गुरु शिव ब्रत लाल की मूर्ति स्थापित है और साथ ही संत मत, राधास्वामी मत और सूफ़ी मत के अन्य प्रमुख गुरुओं की तस्वीरें भी लगी हैं। मंदिर के परिसर में फकीर की समाधि उस स्थान पर बनाई गई है जहाँ उनके वसीयतनामे के अनुसार उनकी अस्थियाँ को समाधि दी गई है। इस पर मानवता का झंडा लहराया गया है। यद्यपि फकीर के संत मत (दयाल फकीर मत) में समाधि आदि का कोई स्थान नहीं है, तथापि इस संबंध में की गई उनकी वसीयत का तात्पर्य मानवता की नि:स्वार्थ सेवा से रहा है। फकीर लाइब्रेरी चैरीटेबल ट्रस्ट इस मंदिर का कामकाज देखता है। मंदिर में ही शिव देव राव एस.एस.के. हाई स्कूल चलाया जा रहा है जहाँ विद्यार्थियों से कोई फीस नहीं ली जाती। तथापि उनके माता-पिता को एक वचन-पत्र देना पड़ता है कि वे तीन से अधिक बच्चे पैदा नहीं करेंगे। इस प्रकार 'मानवता मंदिर' मानवता और देश के कल्याण के लिए फकीर की इस विचारधारा का प्रचार-प्रसार कर रहा है कि परिवार कल्याण़ कार्यक्रम को धर्म में ही शामिल किया जाए. मंदिर के कार्यकलापों में एक द्विमासिक पत्रिका 'मानव-मंदिर' का प्रकाशन भी है। ट्रस्ट एक मुफ्त डिस्पेंसरी के साथ-साथ मुफ्त लंगर भी चलाता है। ट्रस्ट के द्वारा रखरखाव किए जा रहे पुस्तकालय में बहुत पुस्तकें है जिनमें शिव ब्रत लाल, फकीर चंद और कई अन्य संतों की दुर्लभ पुस्तकें संग्रहित हैं। विश्व में बाबा फकीर चंद के अनुयायियों और उनके आगे अनुयायियों की संख्या लाखों में है। संयुक्त राज्य अमेरिका में और कनाडा में भी इनके कुछ अनुयायी हैं।
अष्टाङ्गहृदयम्
अष्टाङ्गहृदयम्, आयुर्वेद का प्रसिद्ध ग्रंथ है। इसके रचयिता वाग्भट हैं। इसका रचनाकाल ५०० ईसापूर्व से लेकर २५० ईसापूर्व तक अनुमानित है। इस ग्रन्थ में औषधि (मेडिसिन) और शल्यचिकित्सा दोनो का समावेश है। यह एक संग्रह ग्रन्थ है, जिसमें चरक, सुश्रुत, अष्टांगसंग्रह तथा अन्य अनेक प्राचीन आयुर्वेदीय ग्रन्थों से उद्धरण लिये गये हैं। वाग्भट ने अपने विवेक से अनेक प्रसंगोचित विषयों का प्रस्तुत ग्रन्थ में समावेश किया है। चरकसंहिता, सुश्रुतसंहिता और अष्टाङ्गहृदयम् को सम्मिलित रूप से वृहत्त्रयी कहते हैं।
अष्टांगहृदय में आयुर्वेद के सम्पूर्ण विषय- कायचिकित्सा, शल्यचिकित्सा, शालाक्य आदि आठों अंगों का वर्णन है। उन्होंने अपने ग्रन्थ के विषय में स्वयं ही कहा है कि, यह ग्रन्थ शरीर रूपी आयुर्वेद के हृदय के समान है। जैसे- शरीर में हृदय की प्रधानता है, उसी प्रकार आयुर्वेद वाङ्मय में अष्टांगहृदय, हृदय के समान है। अपनी विशेषताओं के कारण यह ग्रन्थ अत्यन्त लोकप्रिय हुआ।
अष्टांगहृदय में 6 खण्ड, 120 अध्याय एवं कुल 7120 श्लोक हैं। अष्टांगहृदय के छः खण्डों के नाम निम्नलिखित हैं-
1. सूत्रस्थान में 30 अध्याय है। दिनचर्या, ऋतुचर्या, द्रव्यगुणविज्ञान, का विस्तृत वर्णन है।
2. शल्यविधि, शल्य आहरण (शरीर में चुभे धातु के टुकड़े को शस्त्र से निकालना), शिरा वेध (रक्त को वहन करने वाली शिरा का वेध करना) आदि का वर्णन है।
3. अष्टांगहृदय पद्यमय है जबकि अष्टांगसंग्रह गद्य एवं पद्य दोनों रूप में है।
4. वाग्भट्ट संहिता में चरकसंहिता और सुश्रुतसंहिता, भेलसंहिता के विषय संग्रहित है।
5. मद्यपान के लिए सुन्दर श्लोकों का वर्णन किया गया है। इस संहिता में बौद्ध धर्म की विशेषता दिखाई देती है। महामयुरीविद्या का भी उल्लेख है।
6. वाग्भट्ट संहिता के निदानस्थान, शारीरस्थान, चिकित्सास्थान,कल्पस्थान तथा उत्तरस्थान में सम्पूर्ण रोगों का निदान (कारण), लक्षणों, रोग के भेद, गर्भ एवं शरीर सम्बधित विषयों का विस्तृत वर्णन है।
7. अरिष्ट वर्ग या रोगों का वह लक्षण जिससे रोग की साध्य-असाध्यता एवं मृत्यु का ज्ञान होता है, इसका विस्तृत वर्णन है।
8. समस्त रोगों की चिकित्सा, पंचकर्म के लिए औषधि द्रव्यों का वर्णन, पंचकर्म विधि, हानियों, उपचार आदि का वर्णन है।
9. बाल रोग, बालकों में ग्रह विकार, भूत विद्या एवं मानसिक रोगों का वर्णन है।
10. उर्ध जत्रुगत रोगों (सिर, आंख, नाक, कान के रोग) के लक्षण, गुप्त रोगों (स्त्री एवं पुरूषों के जननागों में होने वाले रोग) के कारण, लक्षण एवं चिकित्सा का व्यापक रूप से वर्णन दिया है।
11. अपने समकक्ष आचार्यो के आयुर्वेद से सम्बन्धित सिद्धान्तों को सरलता से समझाना इस संहिता की विशिष्टता है।
रोशनी के मैदान की तरफ़
चंद्रकांत देवताले की पुस्तक
हर चीज़ आग में बताई गई थी
चंद्रकांत देवताले की पुस्तक
चश्मे बद्दूर
चश्मे बद्दूर, चश्मेबद्दूर, या चश्म-ए-बद दूर निम्न में से एक हो सकता है:
रवि चोपड़ा
रवि चोपड़ा (जन्म: 27 सितंबर, 1946) हिंदी फिल्म जगत के एक प्रसिद्ध निर्माता-निर्देशक थे। कई उल्लेखनीय फिल्मों के साथ साथ दूरदर्शन पर प्रसारित धारावाहिक "महाभारत" से उन्हें विशेष ख्याति मिली। वे प्रसिद्ध फ़िल्म निर्माता निर्देशक बी आर चोपड़ा के सुपुत्र थे।
इनका फिल्मी सफर फ़िल्म इत्तेफ़ाक से शुरू हुआ। १९६९ में आई हिन्दी फ़िल्म इत्तेफ़ाक में रवि चोपड़ा सहायक निर्देशक थे। उसके बाद डैनी, जीनत अमान और संजय ख़ान अभिनित फ़िल्म धुंध (१९७३) के रवि चोपड़ा संयुक्त निर्देशक थे। बतौर स्वतंत्र निर्देशक पहली फ़िल्म अमिताभ बच्चन और सायरा बानो अभिनीत फ़िल्म ज़मीर जो १९७५ में रिलीज़ हुई थी। १९८० में आई फ़िल्म 'द बर्निंग ट्रेन' के बाद चर्चा में आए। ये एक बहुसितारा फ़िल्म थी जिसमे उस समय के चोटी के बहुत से सितारे मौजूद थे।
वर्ष 2003 में अमिताभ बच्चन और सलमान खान द्वारा अभिनीत इनकी फिल्म 'बाग़बान' भी काफी सफल रही।
68-वर्षीय रवि चोपड़ा का एक लंबी बीमारी के बाद 12 नवंबर 2014 को मुंबई में निधन हुआ।
ब्रह्मसरोवर
ब्रह्मसरोवर भारत के हरियाणा राज्य के थानेसर में स्थित एक सरोवर है जो हिन्दुओं द्वारा अत्यन्त पवित्र माना जाता है। सूर्यग्रहण के अवसर पर यहां विशाल मेले का आयोजन किया जाता है। इस अवसर पर लाखों लोग ब्रह्मसरोवर में स्नान करते हैं। कई एकड़ में फैला हुआ यह तीर्थ वर्तमान में बहुत सुन्दर एवं सुसज्जित बना दिया गया है। कुरूक्षेत्र विकास बोर्ड के द्वारा इसे बहुत दर्शनीय रूप प्रदान किया गया है तथा रात्रि में प्रकाश की भी व्यवस्था की गयी है।
कुरूक्षेत्र के जिन स्थानों की प्रसिद्धि संपूर्ण विश्व में फैली हई है उनमें ब्रह्मसरोवर सबसे प्रमुख है। इस तीर्थ के विषय में विभिन्न प्रकार की किंवदंतियां प्रसिद्ध हैं। इस तीर्थ के विषय में महाभारत तथा वामन पुराण में भी उल्लेख मिलता है। जिसमें इस तीर्थ को परमपिता ब्रह्मा जी से जोड़ा गया है। ब्रह्म सरोवर के उत्तरी तट पर कई धर्मशाला बनी हुई है जिनमें गुर्जर धर्मशाला तथा जाट धर्मशाला मुख्य हैं ।इन दोनों धर्मशाला में सैलानियों को तीन समय का भोजन मुफ्त दिया जाता है।
मिथकों की कहानियों के अनुसार, ब्रह्मा ने एक विशाल यज्ञ के बाद कुरुक्षेत्र की भूमि से ब्रह्माण्ड का निर्माण किया। यहां का ब्रह्म सरोवर सभ्यता का पालना माना जाता है। सरोवर का उल्लेख ग्यारहवीं शताब्दी के अल बरुनी के संस्मरणों में भी मिलता है, जिसे 'किताब-उल-हिंद' कहा जाता है। सरोवर का उल्लेख महाभारत में भी है कि युद्ध के समापन के दिन दुर्योधन ने खुद को पानी के नीचे छिपाने के लिए इसका इस्तेमाल किया था।
भगवान शिव को समर्पित एक पवित्र मंदिर सरोवर के भीतर है, जो एक छोटे से पुल से सुलभ है। शास्त्रों के अनुसार, इस सरोवर में स्नान करने से [अश्वमेध यज्ञ]' करने की पवित्रता बढ़ती है। पूल में प्रत्येक वर्ष नवंबर के अंतिम सप्ताह और दिसंबर की शुरुआत में गीता जयंती समारोह के दौरान एक सांस लेने वाला दृश्य दिखाई देता है, जब पानी में तैरते दीपों का गहरा दान ’समारोह होता है और [आरती] होती है। यह वह समय भी होता है जब दूर-दूर से प्रवासी पक्षी सरोवर में आते हैं। सरोवर के पास [बिड़ला गीता] मंदिर और बाबा नाथ की हवेली का आकर्षण हैं।
कहा जाता है कि यहाँ स्थित विशाल तालाब का निर्माण महाकाव्य महाभारत में वर्णित कौरवों और पांडवों के पूर्वज राजा कुरु ने करवाया था। कुरुक्षेत्र नाम 'कुरु के क्षेत्र' का प्रतीक है।
हिन्दी समर्थन युक्त मोबाइल फोनों की सूची
मोबाइल फोन आजकल हर व्यक्ति की आवश्यकता बन चुका है। इण्टरनेट पर हिन्दी के प्रयोक्ता ऐसा फोन चाहते हैं जिससे कि वे अपने फोन पर भी हिन्दी का प्रयोग कर सकें जिसमें कि हिन्दी साइटों की सर्फिंग, ईमेल, गपशप, ब्लॉगिंग, ट्विटिंग आदि शामिल हैं। आजकल मोबाइल फोनों में हिन्दी भाषा का समर्थन बढ़ता जा रहा है। विभिन्न कम्पनियाँ हिन्दी समर्थन युक्त हैण्डसैट ला रही हैं। लेकिन अक्सर इस बारे भ्रम रहता है कि फोन में हिन्दी समर्थन है कि नहीं। इस बारे में जानकारी प्रदान करने हेतु यह सूची बनाई गई है।
"आंशिक" प्रदर्शन से अर्थ है कि फोन में हिन्दी दिखती तो है परन्तु सही रूप से नहीं। मात्रायें तथा संयुक्ताक्षर बिखरे हुये से दिखते हैं। इसका कारण है कि फोन में हिन्दी फॉण्ट तो होता है परन्तु फोन का कॉम्पलैक्स स्क्रिप्ट लेआउट इंजन हिन्दी का समर्थन नहीं करता अर्थात देवनागरी को सही तरीके से रॅण्डर नहीं करता। ऐसे फोनो में कुछ सॉफ्टवेयरों में हिन्दी सही रूप से दिख सकती है जो कि फोन की बजाय अपना हिन्दी फॉण्ट इंजन प्रयोग करते हों।
रिनाक
रिनाक (Rhenock) भारत के सिक्किम राज्य के पूर्व सिक्किम ज़िले में स्थित एक शहर है।
रिनाक एक छोटा-सा क्षेत्र है, जहाँ बजार, गाँव और दर्शनीय स्थल हैं। सिक्किम की राजधानी गान्तोक से लगभग ६३ किलोमिटर दूर जलेपला पास जाने वाले मार्ग में अवस्थित यह स्थल समुद्री सतह से १०४० मिटर उचाई पर है। लेप्चा बोली के दो शव्द "रे - नोक" से बना (बाद में रिनाक) जिसका अर्थ होता है "काला पहाड"| रिनाक बजार से उपर अवस्थित आरिटार में राज्य का प्रथम पुलिस चौकी की स्थापना हुई। जिससे यह स्थल राज्य के लिए ऐतिहासिक है।
आज तक रिनाक का लिखित इतिहास जानकारी में नहोने कारण बुजुर्गों मुख से सुने तथ्यों एवं सीमित स्रोत से मिले जानकारी के अनुसार- तेह्रौं शताव्दी तक यह स्थल घने जंगलों से ढका हा था। लेपचा जाति प्रथम वासिन्दे बताए जाते हैं| उसके बाद भुटिया और नेपाली समुदाय के लोग इस स्थल पर आए।
रिनाक में सिक्किमके अन्य स्थानों की तरह सभी जाति के लोग रहते हैं, जिनमें लेप्चा, भुटिया, नेपाली (गोर्खा), मारवाडी और बिहारी सामिल हैं।
रिनाक का शैक्षिक इतिहास राज्य के अन्य जगहों से लम्बा है। इसी स्थल पर राज्यका सर्वप्रथम विद्यालय की स्थापना सन १८८० में मिशनरियों द्वारा हुई। बाद में इस विद्यालय को सिक्किम सरकार ने अधिग्रहण कर किंगस्टोन में स्थानान्तरित किया और उच्चतर माध्यमिक विद्यालय का दर्जा दिया। हाल में इस विद्यालय को रिनाक उच्चतर माध्यमिक विद्यालय नाम से जाना जाता है। सिक्किम का सर्वप्रथम संस्कृत विद्यालय रिनाक के मन्दिर में स्थापित किया गया था। सिक्किम भारत में विलय होने के बाद निम्न विद्यालयों के स्थापना की गईं-
रुद्रप्रयाग का आदमखोर तेंदुआ
रुद्रप्रयाग का आदमखोर तेंदुआ भारत के उत्तरांचल राज्य के रुद्रप्रयाग जिले में हुआ था। प्रसिद्ध शिकारी एवं लेखक जिम कॉर्बेट द्वारा मार दिये जाने से पूर्व वह १२५ से ज्यादा लोगों को मार चुका था। मारे गए पुशओं की तो कोई गिनती ही न थी।
तेंदुए ने अपना पहला शिकार जिले के गाँव बेंजी के एक व्यक्ति को बनाया था। इसका आतंक इतना ज्यादा था कि लोग शाम होते ही घरों से निकलना बन्द कर देते थे। आठ सालों तक किसी की हिम्मत न होती थी केदारनाथ से बद्रीनाथ के बीच की सड़क पर रात को अकेला चल सके क्योंकि यह तेंदुए के क्षेत्र में पड़ता था। रात को बहुत कम लोग कोई विशेष काम होने पर ही घर से निकलते थे। तेंदुआ खाने के लिए इतना उतावला था कि वह दरवाजे तोड़ देता था, खिड़कियों से कूद जाता था, घरों और झोपड़ियों की दीवारों पर चढ़ जाता था। इसके बारे में स्थानीय लोग बताते हैं कि इसकी गति इतनी तेज थी कि सुबह किसी गाँव/क्षेत्र में दिखाई देता था और शाम को किसी और। आमतौर पर उत्तरांचल में बाघ पाए जाते हैं, अनुमान लगाया जाता है कि यह तेंदुआ किसी अन्य स्थान से आया होगा।
लोगों ने तेंदुए को मारने की काफी कोशिश की। तेंदुए के धोखे में कई दूसरे बाघ मारे गए लेकिन सफलता न मिली। १९२५ में ब्रिटिश पार्लियामेण्ट ने आयरिश मूल के प्रसिद्ध भारतीय शिकारी जिम कॉर्बेट की मदद लेने का अनुरोध किया। जिम कॉर्बेट ने काफी दिनों तक जाल बिछाने के बाद तेंदुए को रुद्रप्रयाग शहर में गुलाबरे नामक स्थान पर मार गिराया। मारे जाने से पहले उस दिन तेंदुए ने वहीं गुफा में रहने वाले एक साधु को मारा था। शहर में उस स्थान पर जहाँ तेंदुआ मारा गया था एक स्मारक बना है तथा साइन बोर्ड लगा है। वह स्थान वर्तमान में सेना के नियंत्रण में है।
कॉर्बेट के नोट्स से पता चलता है कि यह तेंदुआ दाँत खोने से पीड़ित था। कॉर्बेट एवं अन्य शिकारियों द्वारा मारे गए विभिन्न आदमखोरों के बारे में किए गए एक हालिया अध्ययन में ऐसा देखा गया कि पशु बीमार होने पर या फिर अपने सामान्य शिकार का शिकार कर पाने में अक्षम होने पर आदमखोर बन जाते थे, जिनका शिकार करना और मारना जंगली जानवरों की अपेक्षा आसान था।
उपरोक्त तेंदुए पर सन २००५ में "The Man-Eating Leopard of Rudraprayag" नामक अंग्रेजी टीवी फिल्म भी बनी।
उपरोक्त तेंदुए पर एक गढ़वाली लेखक विशालमणि जी द्वारा एक किताब भी लिखी गई जिसमें लोकगीतों के रूप में तेंदुए की कहानी है।
आनंद-मिलिंद
आनंद-मिलिंद हिन्दी फिल्मों के एक प्रसिद्ध संगीतकार जोड़ी है। प्रतिभाशाली संगीतकार चित्रगुप्त के  दोनों पुत्र 'आनंद चित्रगुप्त' और 'मिलिंद चित्रगुप्त' अपने शुरूआती दौर में संगीतकार लक्ष्मीकांत प्यारेलाल  के सहायक रहे। इसके अलावा अपने पिता के सहायक के तौर पर भी उन्होंने कई हिन्दी और भोजपुरी  फिल्मों में संगीत दिया। उनकी पहली सफल हिन्दी फ़िल्म "क़यामत से क़यामत तक" थी। इस फ़िल्म ने  सफलता के कई कीर्तिमान स्थापित किए। ये फ़िल्म कलाकार आमिर खान की भी पहली फ़िल्म थी।  इस फ़िल्म का गीत "पापा कहते हैं बड़ा नाम करेगा" उदित नारायण का गाया हुआ बहुत प्रसिद्ध हुआ। इस फिल्म में संगीत के लिये आनंद मिलिंद को उनका पहला फिल्मफेअर अवॉर्ड भी मिला। उसके बाद उन्होने दिल, बेटा, संगीत, आई मिलन की रात, लव, धनवान जैसी फिल्मो में लोकप्रिय संगीत दिया।
जेफ़ थॉमसन
जेफ़ थॉमसन पेह्लले ऐसे गेंदबाज है जिन्होने अन्तर्‍र्रष्त्रिया क्रिकेट मे 100.7 m/h की गति से गेन्दबाजी करने का कारनामा कर दिखाया और एक अद्भुत रिकार्ड बनाया। जोकि उनके बाद आने वाले वर्शो तक बना रहा।
मॅक ऑपरेटिंग सिस्टम
मॅक ऑपरेटिंग सिस्टम (उच्चारित: /mæk oʊ ɛs tɛn/) एक प्रकार का कम्प्यूटर संचालन प्रणाली होता है। इसका विकास और बिक्री ऍपल इंक. द्वारा की जाती है। सन २००२ से यह सभी मॅकिण्टोश कंप्यूटर तन्त्रों में स्थापित कर बेचा जा रहा है।
ऑल झारखण्ड स्टूडेंट्स यूनियन
आजसू पार्टी आजसू पार्टी भारत सरकार के चुनाव आयोग के द्वारा निबंधित एक क्षेत्रिय राजनितिक पार्टी है। इस दल के संस्थापक निर्मल महतो थे। इसके केन्द्रीय अध्यक्ष सुदेश कुमार मह्तो है। भारत निर्वाचन आयोग नई दिल्ली के द्वारा अधिसूचना संख्या 56/2010/PPS-II तारीखः 17-10-2010 ई. के द्वारा आजसू पार्टी को झारखंड राज्य के लिए क्षेत्रीय दल के रूप में सूचीबद्ध करते हुए चुनाव चिन्ह केला() छाप आबंटित किया।
२००९ के झारखंड विधान सभा चुनाव में आजसू पार्टी के तरफ से पाँच विधायक चुनाव जीत के विधानसभा पहूँचे। तथा 2011 में हटिया विधानसभा में हुए उपचुनाव में आजसू पार्टी उम्मिद्वार जेवीएम के उम्मिद्वार को हराते हुए विधानसभा में पार्टी विधायकों की संख्या 6 पहूँची। झारखंड विधान सभा २००५ इसके दो सदस्य थे। इसके केन्द्रीय अध्यक्ष सुदेश कुमार मह्तो २००५ में बनी अर्जुन मुन्डा सरकार में सुबे के गृहमंत्री थे। इसी पार्टी के चन्द्रप्रकास चौधरी भी अर्जुन मुन्डा सरकार में केबिनेट मंत्री थे। 2014 के विधान सभा चुनाव में पार्टी के 5 उम्मिद्वार चुनाव जीत कर विधानसभा पहूँचे। तथा वर्तमान में राज्य के रघुबर दास सरकार में आजसू पार्टी के विधायक श्री चंद्रप्रकास चौधरी केबिनेट मंत्री हैं। इसका केन्द्रीय कार्यालय पुर्णिमा टावर, दुसरा तल्ला, कमरा संख्या -2ए, लेक रोड, राँची, झारखंड में स्थित है।
सुदेश कुमार मह्तो  केन्द्रीय अध्यक्ष
चन्द्र प्रकास चौधरी  केन्द्रीय उपाध्यक्ष मो ,हसन् अंसारी केन्द्रीय उपाध्यक्ष रामचंद्र सहिस केन्द्रीय उपाध्यक्ष विकास कुमार मुंडा केंद्रीय उपाध्यक्ष जोनाथन टूडू केन्द्रीय उपाध्यक्ष उमाकांत रजक प्रधान महासचिव
जयपाल सिंह  केन्द्रीय उपाध्यक्ष
विकास मुंडा  केन्द्रीय उपाध्यक्ष
डॉ देवशरण भगत केन्द्रीय प्रवक्ता
प्रभाकर तिर्की प्रवक्ता
डॉ विनय भरत प्रवक्ता
जोनाथन टुडू केन्द्रीय महासचिव
आजसू पार्टी का मुख्य मकसद झारखंड राज्य का नवनिर्माण करना है। इसमें सभी वर्ग, सभी धर्म, युवा, महिला, बुद्धिजीवी सभी का समान भागीदारी है। इसका ऑफिशीयल वेवपटल आजसूपार्टी डाट ओआरजी है।
चित्रितोप योजक सम्पर्क साधन
चित्रितोप योजक साधन (संक्षिप्त: चियोसा) (ग्राफिकल यूज़र इंटरफेस) एक प्रकार का उपयोक्ता अंतराफलक होता है, जिसके द्वारा लोग संगणक से टंकण के अलावा अन्य प्रकार से भी संपर्क करने में सक्षम हो सकें, जैसे हैंड-हैल्ड युक्तियां जैसे एमपी३ प्लेयर, पोर्टेबल मीडिया प्लेयर, गेमिंग युक्तियां, घरेलु उपकरण और कार्यालय उपस्कर आदि जिनमें पाठ के स्थान पर उपयुक्त चित्र बने हों। इस इंटरफ़ेस में आइकन और प्रत्यक्ष सूचक (वीज़ुअल इंडिकेटर्स) बने होते हैं।
ऑपेरा वेब ब्राउज़र
ऑपेरा एक वेब ब्राउज़र होता है। इसमें संपूर्ण इंटरनेट सूट है जिसका विकास ऑपेरा सॉफ्टवेअर कंपनी ने किया है। यह ब्राउज़र निःशुल्क वितरण हेतु उपलब्ध है।
इण्टरनेट ऍक्सप्लोरर
विण्डोज़ इण्टरनेट ऍक्सप्लोरर (पूर्व नाम:माइक्रोसॉफ्ट इण्टरनेट ऍक्सप्लोरर, लघुनामsex इंटरनेट एक्स्प्लोरर माइdक्रोसोफ्ट का वेब ब्राउज़र है। हाल ही में इसका लॉन्च किया गया नया संस्करण आई.ई-८ है। माइक्रोसोफ्ट के अनुसार यह अब तक का सर्वोत्तम ब्राउज़र है। नया आईई पुराने संस्करणों से ४०% तेजी से खुलता है। यह पन्नों को तेजी से रेंडर करता है और वीडियो भी तेजी से चलाता है। गूगल के अनुसार भी यह ब्राउजर फायरफोक्स और क्रोम दोनों से तेज है। इसमें दो ऐसी सुविधाएँ जोडी गई हैं जिससे प्रयोक्ताओं को काफी सुरक्षा मिलती है। एक है क्रोस साइट फिशिंग, यानी कि आईई8 वेबपन्नों पर रखी गई हानिकारक स्क्रिप्ट की पहचान कर लेता है और ऐसे पन्नों को खोलता नहीं है, जिससे प्रयोक्ताओं के कंप्यूटर में ऐसी स्क्रिप्ट स्थापित नहीं हो पाती। दूसरी सुविधा है क्लिक-हाइजेकिंग, कई बार प्रयोक्ताओं को कोई बटन दिखाया जाता है जिसे दबाने पर नया पन्ना खुलेगा ऐसा बताया जाता है, परंतु वह वास्तव में हाइजैकिंग स्क्रिप्ट होती है जिससे कोई हानिकारक सक्रिप्ट कंप्यूटर में स्थापित हो जाती है। आईई8 ऐसी किसी भी स्क्रिप्ट को रोक देता है।
आईई8 के टैब पेनल में भी बदलाव किये गए हैं। अब एक ही प्रकार की साइटें पास पास खुलती है और एक ही समूह की साइटों की टेब का रंग भी एक जैसा होता है जिससे प्रयोक्ताओं को टेब पन्नों को पहचानने में आसानी रहती है। इसके अलावा आईई 8 में एक विशेष सुविधा है एक्सीलरेटर। किसी भी वेबपेज के किसी भी शब्द को चुनने करने पर एक नीले रंग का बटन मिलता है जिसमें कई लिंक होते हैं जैसे कि गूगल मेप में ढूंढे, विकी पर देखें आदि। इससे प्रयोक्ता का समय बचता है।
भारतीय दण्ड संहिता धारा ६
भारतीय दण्ड संहिता की धारा ६ संहिता में उन परिभाषाओं के लिए है जिन्हें अपवाद समझाना चाहिए. इसके तहत इस संहिता में हर प्रकार के अपराध, दंड आदि को इस संहिता के सामान्य अपवाद अध्याय के अनुरूप परखना चाहिए.
https://web.archive.org/web/20100108045918/http://vakilno1.com/bareacts/IndianPenalCode/S6.htm
भारतीय दण्ड संहिता धारा ७
भारतीय दण्ड संहिता की धारा ७ उन अभिव्यक्तियो के बारे में है जिन्हें एक बार समझाया गया है। इसके तहत हर अभिव्यक्ति, जो इस संहिता के किसी भी भाग में समझायी गयी है विवरण के साथ इस संहिता के अनुरूप हर हिस्से में प्रयोग कि जाती है।
https://web.archive.org/web/20100108050928/http://vakilno1.com/bareacts/IndianPenalCode/S7.htm
भारतीय दण्ड संहिता धारा ८
भारतीय दण्ड संहिता की धरा ८ लिंग सम्बन्धी वर्णन के लिए है। इसके तहत पुरुलिंग लिंग सभी व्यक्तियों के लिए इस्तेमाल किया जाता है चाहे उससे मुतालिक व्यक्ति पुरुष हो या महिला.
https://web.archive.org/web/20100108050341/http://vakilno1.com/bareacts/IndianPenalCode/S8.htm
बीएसडी लाइसेंस
बीएसडी लाईसेंस एक अनुमत मुक्त सॉफ्टवेयर लाइसेंस का समूह होता है। इसका मूल प्रयोग बर्कले सॉफ्टवेयर डिस्ट्रिब्यूशन (बीएसडी) ने किया था, जिसका नाम एक युनिक्स जैसे प्रचालन तंत्र लाइसेंस प्रणाली के ऊपर रखा गया था।
भारतीय दण्ड संहिता धारा ९
भारतीय दण्ड संहिता की धारा ९ अंको के प्रयोग के बारे में है। इसके तहत जहा विशेष रूप से उलेख कर बताया नहीं गया हो वहा बहुवचन अंको में एकवचन और एकवचन में बहुवंचन अंक समिलित होते है।
https://web.archive.org/web/20100619031443/http://vakilno1.com/bareacts/IndianPenalCode/S9.htm
भारतीय दण्ड संहिता धारा १०
भारतीय दण्ड संहिता की धारा १० आदमी और औरतो के बारे में है। इसके तहत आदमी शब्द से मतलब किसी भी नर लिंग के मानव से है व औरत शब्द का मतलब किसी भी मादा लिंग के मानव से है चाहे उसकी उम्र कुछ भी हो.
https://web.archive.org/web/20100103075702/http://www.vakilno1.com/bareacts/IndianPenalCode/S10.htm
सुंदरवन पौधा
समुन्द्र के तटीय छेत्र में उगने वाले पौधौ का वन, यह समुन्द्र के तटीय छेत्रो में पानी में पैदा होने वाले वनस्पतियो की झाडियों का जंगल भी कहा जाता है।
अर्जेंटाइन डोगो
अर्जेंटाइन डोगो जिसे अर्जेंटिनियन मस्तिफ्फ़ भी कहा जाता है कुत्तो की एक बड़ी, सफ़ेद, गठीली नसल है। इसका जनम अर्जन्टीना में हुआ, इसे खास तौर पे बड़े शिकार करने के लिए विकसित किया गया था।
सफ़ारी वेब ब्राउज़र
सफारी एप्पल कंपनी का वेब ब्राउज़र है। एप्पल ने हाल ही में सफारी का नया संस्करण सफारी ४ लाँच किया है। इस ब्राउजर में नया नाइट्रो इंजिन लगाया गया है। एप्पल के अनुसार यह ब्राउज़र सबसे तेज़ है। वैसे इसमें सुरक्षा की दृष्टि से कोई नया फीचर जोड़ा नहीं गया है। लेकिन फिशिंग और मेलावेयर सुरक्षा संबंधित पुराने सभी फीचर इसमें पहले ही उपलब्ध है। सफारी का टेब सिस्टम अब सबसे ऊपर लगा दिया गया है। इसके अलावा टोप साइट सुविधा मनवांछित साइटें सरलतम तरीक़े से खोलने देती है। सफारी की एक नई सुविधा है कवर फ्लो। यह सुविधा पिछली बार सर्फ की गई साइटों की जानकारियाँ और प्रिव्यू प्रदान करता है। कवर फ्लो साइटों को उसी क्रम में समायोजित करता है जिस क्रम में वे सर्फ की गई थी।
सफारी सूट
सफारी एक प्रकार की जैकिट होती है, जो पुरुषों सफ़ारी यात्रा के दौरान धारण की जाती थी। आज ये फैशन का अंग बन गयी है।
नेटस्केप नेविगेटर
नेटस्केप नेविगेटर १९९० के दशक में प्रचलित एक वेब ब्राउज़र रहा है। इसका विकास नेटस्केप कम्युनिकेशंस कार्पोरेशन ने किया था।
फ्लॉक वेब ब्राउज़र
फ्लॉक एक वेब ब्राउज़र है, जो मोज़िला फायरफॉक्स कूट-आधार पर विकसित है। ये सामाजिक नेटवर्किंग एवं वेब २.० की सुविधाओं के लिए खास विकसित किया गया है। फ्लॉक का संस्करण २.५ आधिकारिक रूप से १९ मई २००९ को लॉन्च किया गया था। ये निःशुल्क डाउनलोड हेतु उपलब्ध है। इसपर माइक्रोसॉफ्ट विंडोज़, मैक ओएस एक्स और लाइनेक्स प्लेटाफ़ॉर्म्स पर समर्थन उपलब्ध है।
विकिलीक्स
विकिलीक्स (Wikileaks) एक जालस्थल (वेबसाइट) है जो अनाम रूप से प्रदान किये गये संवेदनशील दस्तावेजों को प्रकाशित करती है। ये दस्तावेज किसी सरकार के, कम्पनी के, संस्था के या किसी धार्मिक संगठन के हो सकते हैं। यह दस्तावेज को लीक करके उपलब्ध कराने वाले व्यक्ति या स्रोत का नाम गुप्त रखने की पूरी कोशिश करती है। यह २००६ के दिसम्बर मास में आरम्भ हुई थी। अब तक (नवम्बर, २००९) इसमें लगभग १२ लाख प्रपत्र उपलब्ध हैं
https://web.archive.org/web/20140517155555/http://freewikileaks.com/
दण्ड प्रक्रिया
यह सिद्ध करने के लिये कि किसी व्यक्ति ने कोई अपराध किया है, जो प्रक्रिया अपनायी जाती है (या, अपनायी जानी चाहिये) उस प्रक्रिया को दण्ड प्रक्रिया (Criminal procedure) कहते हैं। भारत में इसके लिये दण्ड प्रक्रिया संहिता, १९७३ प्रयुक्त होती है।
लिब्रहान आयोग
लिब्रहान आयोग, भारत सरकार द्वारा १९९२ में अयोध्या में विवादित ढांचे बाबरी मस्जिद के विध्वंस की जांच पड़ताल के लिए गठित एक जांच आयोग है, जिसका कार्यकाल लगभग १७ वर्ष लंबा है। भारतीय गृह मंत्रालय के एक आदेश से १६ दिसंबर १९९२ को इस आयोग का गठन हुया था। इसका अध्यक्ष भारतीय सर्वोच्च न्यायालय के सेवानिवृत्त न्यायाधीश मनमोहन सिंह लिब्रहान को बनाया गया था, जिन्हें ६ दिसम्बर १९९२ को अयोध्या में ढहाये गये बाबरी मस्जिद के विवादित ढांचे और उसके बाद फैले दंगों की जांच का काम सौंपा गया था। आयोग को अपनी रिपोर्ट तीन महीने के भीतर पेश करनी थी, लेकिन इसका कार्यकाल अड़तालीस बार बढ़ाया गया और १७ वर्ष के लंबे अंतराल के बाद अंततः आयोग ने ३० जून २००९ को अपनी रिपोर्ट प्रधानमंत्री मनमोहन सिंह को सौंप दी। नवम्बर २००९, में रिपोर्ट के कुछ हिस्से समाचार मीडिया के हाथ लग गये, जिसके चलते भारतीय संसद में बड़ा हंगामा हुआ।
आयोग को निम्न बिंदुओं की जांच कर अपनी रिपोर्ट सौंपने को कहा गया था:देश के सबसे लंबे समय तक चलने वाले जांच आयोगों में से एक इस एक व्यक्ति के पैनल के आयोग पर सरकार को कुल रु.8 करोड़ खर्च करना पड़ा, ने ६ दिसम्बर १९९२ को एक हिंदू उन्मादी भीड़ द्वारा ढहाये गये बाबरी मस्जिद के विवादित ढांचे से संबंधित प्रमुख घटनाओं पर एक जांच रिपोर्ट लिखी। सूत्रों ने इंडो-एशियन न्यूज़ सर्विस को बताया कि, अलावा इसके कि किसने इस 16 वीं सदी की मस्जिद को गिराने में महत्वपूर्ण भूमिका अदा की, आयोग यह भी जानने की कोशिश करेगा कि इस विवादित ढांचे का विध्वंस क्यों और कैसे हुआ? और इसके लिए जिम्मेदार संगठन और लोग कौन हैं?
पूर्व प्रधानमंत्री पी वी नरसिंह राव द्वारा आयोग की नियुक्ति विध्वंस के दो सप्ताह बाद 16 दिसम्बर 1992 को इस आलोचना को टालने के लिए की गयी कि उनकी सरकार बाबरी मस्जिद की रक्षा करने में विफल रही थी। अगस्त 2005 में आयोग ने अपने आखिरी गवाह कल्याण सिंह की सुनवाई खत्म की जो उस समय उत्तर प्रदेश के मुख्यमंत्री थे और विध्वंस के ठीक बाद उनकी सरकार को बर्खास्त कर दिया गया था।
अपनी १६ वर्षों की कार्रवाई में, आयोग ने कई नेताओं जैसे कल्याण सिंह, स्वर्गीय पी.वी. नरसिंह राव, पूर्व उप प्रधानमंत्री लालकृष्ण आडवाणी, मुरली मनोहर जोशी, उमा भारती और मुलायम सिंह यादव के अलावा कई नौकरशाहों और पुलिस अधिकारियों के बयान दर्ज किये। उत्तर प्रदेश के शीर्ष नौकरशाहों और पुलिस अधिकारीयों के अलावा अयोध्या के तत्कालीन जिला मजिस्ट्रेट आर.एन. श्रीवास्तव और वरिष्ठ पुलिस अधीक्षक डी बी राय का बयान भी दर्ज किया गया।
== रिपोर्ट की विश्वसनियता सरकारी दबाव और तुस्टीकरण की नीति के अटकलों के मध्य इस रिपोर्ट की विश्वसनीयता पर अनेको प्रश्न चिन्ह उठाये गए।
यह रिपोर्ट पूरी तरह से विश्वसनीय नही कहिंज सकती
डेनियल पर्ल
डेनियल पर्ल एक अमेरिकी पत्रकार थे। वाल स्ट्रीट जर्नल के पत्रकार डेनियल पर्ल का अपहरण उस समय किया गया था जब वे 2002 में एक स्टोरी को लेकर कराची में थे। अपहरण के बाद उनकी हत्या कर दी गई। उनकी लाश कराची के बाहरी इलाके में मिली थी। उस समय पुलिस ने हत्या की तहकीकात के बाद इसमें मुसलिम आतंकी संगठनों के शामिल होने की शंका जतायी थी।
भारतीय दण्ड संहिता धारा ११
भारतीय दण्ड संहिता की धारा ११ व्यक्ति के बारे में. इसके तहत व्यक्ति शब्द से मतलब किसी व्यक्ति के आलावा किस भी संसथान, कम्पनी, आदि से भी हो सकता है चाहे वोह पंजीकृत हो या न हो.
https://web.archive.org/web/20091220013735/http://www.vakilno1.com/bareacts/IndianPenalCode/S11.htm
भारतीय दण्ड संहिता धारा १२
भारतीय दण्ड संहिता की धारा १२ जनता के बारे में है। इसके तहत शब्द जनता से मतलब किसी भी जन समुदाय या किसी भी वर्ग की जनता से है।
https://web.archive.org/web/20091220013820/http://www.vakilno1.com/bareacts/IndianPenalCode/S12.htm
भारतीय दण्ड संहिता धारा १३
भारतीय दण्ड संहिता की धारा १३ रानी के बारी में है। इस धारा को १९५० के संशोधन में खत्म कर दिया गया।
https://web.archive.org/web/20091216163741/http://www.vakilno1.com/bareacts/IndianPenalCode/S13.htm
भारतीय दण्ड संहिता धारा १४
भारतीय दण्ड संहिता की धारा १४ सरकारी नौकर के बारे में है। इसके तहत शब्द सरकारी नौकर से मतलब ऐसे किसी भी अधिकारी या नौकर से है जिसे की भारत में सरकार के द्वारा या के अधीन नौकरी पर रखा गया।
भारतीय दण्ड संहिता धारा १५
भारतीय दण्ड संहिता की धारा ब्रिटिश इंडिया के बारे में है। इसको सन १९३७ के संशोधन में हटा दिया गया।
https://web.archive.org/web/20091220014033/http://www.vakilno1.com/bareacts/IndianPenalCode/S15.htm
दुबई वर्ल्ड
दुबई वर्ल्ड एक निवेश कंपनी है जो दुबई सरकार के व्यवसायों और परियोजनाओं का प्रबंधन और निरीक्षण करती है। यह कंपनी दुबई को वाणिज्य और व्यापार के क्षेत्र में वैश्विक केंद्र के रूप में बढ़ावा देता है। इसके अध्यक्ष सुल्तान अहमद बिन सुलायेम.
दुबई वर्ल्ड की स्थापना 2 मार्च 2006 को संयुक्त अरब अमीरात के प्रधानमंत्री और दुबई के शासक शेख मोहम्मद बिन राशिद अल मकतुम, द्वारा पारित एक प्रस्ताव के आधार पर हुआ। इन इस कंपनी में अहम हिस्सा है।
दुनियाभर के करीब एक सौ शहरों में फैले 50000 हजार कर्मचारी वाली कंपनी की शुरुआत 2 जुलाई 2006 को हुई। दुबई वर्ल्ड के प्रबंधन में चलने वाली कंपनियां: दुबई वर्ल्ड समूह का अमेरिका, ब्रिटेन और दक्षिण अफ्रीका में रियल स्टेट में व्यापक निवेश है।
अभिलक्षणिक बहुपद
रैखिक बीजगणित में प्रत्येक वर्ग मैट्रिक्स के सहवर्ती एक लाक्षणिक बहुपद (characteristic polynomial) परिभाषित किया जाता है। किसी वर्ग मैट्रिक्स का लाक्षणिक बहुपद बहुत उपयोगी परिकल्पना है - इससे उस वर्ग मैट्रिक्स में निहित (छिपी हुई) बहुत से महत्वपूर्ण गुण बाहर आ जाते हैं। लाक्षणिक बहुपद के द्वारा आइगेनमान (eigenvalues), मैट्रिस का सारणिक (determinant) तथा इसके ट्रेस (trace) का ज्ञान हो जाता है।
वर्ग मैट्रिक्स "A" दिया हुआ है और हम वह बहुपद ज्ञात करना चाहते हैं जिसके मूल "A" के आइगनमानों के बराबर हों।
कोई अदिश λ, "A" का एक आइगनमान तभी और केवल तभी हो सकता है है यदि आइगनसदिश (eigenvector) formula_1 निम्नलिखित सम्बन्ध को संतुष्ट करता है -
या,
(यहाँ I आइडेन्टिटी मैट्रिक्स है। चूंकि v अशून्य है, इसलिये मैट्रिक्स λI − "A" सिंगुलर मैट्रिक्स होगी। इसका अर्थ यह हुआ कि इसका सारणिक (determinant) शून्य होगा और इसका व्युत्क्रम नहीं निकाला जा सकता) इस प्रकार फलन det("λ" I − "A") के मूल, "A" के आइगनमानों के बराबर होंगे। यह भी स्पष्ट है कि यह सारणिक वस्तुत: "λ" का एक बहुपद होगा।
माना कि हम निम्नलिखित मैट्रिक्स का लाक्षणिक बहुपद निकालना चाहते हैं - इसके लिये हमें निम्नलिखित मैट्रिक्स का सारणिक ज्ञात करना पड़ेगा- और इस मैट्रिक्स का सारणिक का मान निकालने पर- यही मैट्रिक "A" का लाक्षणिक बहुपद है।
पुणे छावनी
पुणे छावनी पुणे शहर का एक हिस्सा है। इसकी स्थापना १८१७ मैं हुई थी। यह पुणे लोक सभा निर्वाचन क्षेत्र का हिस्सा हैं।
पीएचडी
डॉक्टर ऑफ फिलॉसफी (Doctor of Philosophy), या संक्षेप में पीएचडी (PhD या Ph.D.) विश्वविद्यालयों द्वारा प्रदत्त उच्च शैक्षिक डिग्री है। किसी को प्रदान की जाने वाली यह प्राय: सर्वोच्च शैक्षिक डिग्री है।
पीएचडी एक उन्नत शैक्षणिक डिग्री है। जिसे विश्वविद्यालयों द्वारा सम्मानित किया गया है। अधिकांश अंग्रेजी बोलने वाले देशों में, पीएचडी सर्वोच्च डिग्री है जिसे अर्जित किया जा सकता है (जैसे हालाँकि कुछ देशों में ब्रिटेन, आयरलैंड और राष्ट्रमंडल देश  कानून और चिकित्सा के उच्च doctorates से सम्मानित कर रहे हैं )। पीएचडी या समकक्ष डिग्री के रूप में एक विश्वविद्यालय में प्रोफेसर या शोधकर्ता के रूप में कैरियर की शुरुआत के लिए एक आवश्यकता बन गई है।
पीएचडी एक स्नातकोत्तर (Postgraduate) डॉक्टरेट (Doctoral) की डिग्री है, जो उन छात्रों को प्रदान की जाती है जो अपने विषय में ज्ञान के लिए एक महत्वपूर्ण योगदान देने वाले एक प्रमुख शोध को पूरा करने की पुर्णतः कोशिश करते है.
पीएचडी की डिग्री सभी विषयों में उपलब्ध हैं और आम तौर पर एक व्यक्ति को प्राप्त होने वाली सर्वोच्च शैक्षणिक डिग्री का उच्चतम स्तर है.
पीएचडी करने के लिए योग्यता
पीएचडी करने के लिए आपके पास मास्टर डिग्री होनी चाहिए दुसरे शब्दों में कहे तो आपकी Post Graduation पूरी होनी चाहिए. Post Graduation डिग्री में आपके 60% के आस पास होने चाहिए.
वेलिंगटन, बाथमेकर, हन्ट, मॅक कलोफ़ एवं साइक्स (२००५) के अनुसार पहली पीएचडी डिग्री सन् 1150 में पेरिस में प्रदान की गयी। Mpsc full form in Marathi| एमपीएससी म्हणजे काय? MPSC information in Marathi
लोहिया ऑटो इंडस्ट्रीज (एल ए आई)
लोहिया ऑटो इंडस्ट्रीज (एल.ए.आई.). लोहिया समूह का विद्युतीय वाहन निर्माण विभाग है। सन्‌ १९७६ में मुरादाबाद में स्थापित लोहिया समूह का कारोबार भारत समेत विदेशों में फैला हुआ है, आज इस कंपनी वार्षिक राजस्व ५०० करोड़ रूपयों का है। लोहिया समूह के तहत लोहिया ऑटो इंडस्ट्रीज की शुरूआत वर्ष २००७ में हुई।
लोहिया ऑटो इंडस्ट्रीज की काशीपुर (उत्तराखंड) में नए जमाने की तकनीकों से युक्‍त निर्माण इकाई है जहाँ पर उच्च तकनीक वाले विद्युतीय दोपहिया एवं तिपहिया वाहनों का निर्माण किया जाता है। जर्मन तकनीक से विकसित इस कारखाने में दो किस्मों के विद्युतीय स्कूटर तैयार किए जाते हैं- फेम और ओमा। ये दोनों स्कूटर देखभाल की आवश्यकता से लगभग मुक्‍त हैं। इनमें कोई गियर, इंजिन, बैल्ट या चेन ड्राइव नहीं है, इनसे कोई उत्सर्जन नहीं होता, प्रदूषण नहीं होता ये इलैक्ट्रॉनिक स्टार्ट व ऐक्सीलिरेटर युक्‍त हैं इन सब खासियतों के अलावा ये स्कूटर केन्द्रीय वाहन पंजीकरण कानून के तहत भी नहीं आते हैं क्योंकि ऑटोमोटिव रिसर्च एसोसिएशन ऑफ इंडिया (ए.आए.ए.आई) ने इस प्रकार के वाहनों को ऐसी आवश्यकताओं से छूट दिलायी है। इन्हें चलाने के लिए किसी पंजीकरण या लाइसेंस की आवश्यकता भी नही होती।
उत्तराखंड के काशीपुर में स्थित कंपनी की निर्माण इकाई में हर साल २ लाख वाहन उत्पादित करने की क्षमता है। इस वित्तीय वर्ष में कंपनी ने अपने लिए २०,००० से अधिक इलैक्ट्रिक बाइक बेचने का लक्ष्य रखा है और अगले साल इस लक्ष्य को बढ़ाकर एक लाख इकाई कर दिया जाएगा। कंपनी तत्परता के साथ पड़ोसी देशों में अपने उत्पादों को निर्यात करने की संभावनाएं भी तलाश कर‘ रही है।
हेलियोस्फीयर
सूर्य से लाखों मील प्रति घंटे के वेग से चलने वाली सौर वायु सौरमंडल के आसपास एक सुरक्षात्मक बुलबुला निर्माण करती हैं। इसे हेलियोस्फीयर कहा जाता है। यह पृथ्वी के वातावरण के साथ-साथ सौर मंडल की सीमा के भीतर की दशाओं को तय करती हैं। हेलियोस्फीयर में सौर वायु सबसे गहरी होती है। पिछले ५० वर्षों में सौर वायु इस समय सबसे कमजोर पड़ गई हैं। वैसे सौर वायु की सक्रियता समय-समय पर कम या अधिक होती रहती है। यह एक सामान्य प्रक्रिया है।
सौर वायु की बौछार सौर-मंडल के प्रत्येक ग्रह पर अपना प्रभाव छोड़ती है। इसके साथ ही यह सौरमंडल और बाहरी अंतरिक्ष के बीच एक सीमा रेखा भी बनाती है। इस सीमा को हेलियोपॉज कहते हैं। यह आकाशगंगा के बाहर से आने वाली ब्रह्माण्डीय किरणों को बाहर ही रोक देती है। इन किरणों में अंतरिक्ष से आने वाले हानिकारक विकिरण होते हैं, जो हानिकारक भी हो सकते हैं।
हेलियोपॉज़ के निकट आते ही सौर वायु धीमी होती जाती है और शॉक वेव जैसी बनती है, जिसे सौर वायु का टर्मिनेशन शॉक कहते हैं।
इंटरस्टेल्लर बाउंड्री एक्सप्लोरर उपग्रह
इंटरस्टेल्लर बाउंड्री एक्सप्लोरर उपग्रह (लघुनाम:आईबेक्स) अमेरिकी अंतरिक्ष एजेंसी नासा के द्वारा कुछ समय से लगातार सिमटती जा रही सौर वायु के अध्ययन हेतु छोड़ा गया एक अंतरिक्ष यान है। यह यान सौर वायु के बारे में जानकारी प्राप्त करेगा जो विभिन्न ग्रहों की ब्रह्माण्डीय किरणों से सुरक्षा करती है। अगले दो वर्षो तक आईबेक्स द्वारा सौर प्रणाली और अंतरतारकीय आकाश के बारे में गहन जानकारी और उसके चित्र भी मिलते रहेंगे। सौर प्रणाली और अंतरतारकीय क्षेत्र की यह सीमा अति महत्वपूर्ण है क्योंकि वह विभिन्न हानिकारक किरणों से सुरक्षा करती है। यदि इसके अभाव में वे किरणें धरती तक पहुंच जाएं तो उससे काफी नुकसान पहुंच सकता है।
सोलर प्रोब प्लस
सोलर प्रोब प्लस नासा द्वारा सूर्य के कोरोना व सौर वायु का रहस्य जानने के लिए भेजा गया एक अंतरिक्ष यान है। यह यान मूलतः वर्ष २०१५ में भेजा जाना प्रस्तावित था, परन्तु कई देरियों के बाद अंततः इसे १२ अगस्त २०१८ को अंतरिक्ष में भेज दिया गया। इस यान का नाम फिजिसिस्‍ट यूजीन न्‍यूमैन पार्कर के नाम पर रखा गया है। इन्‍होंने तारों द्वारा ऊर्जा संचारित करने के कई अवधारणाएं पेश की थीं। नासा के इस यान का नाम पहली बार किसी जीवित वैज्ञानिक के नाम पर रखा गया है। सोलर प्रोब प्लस सूर्य के काफी निकट तक पहुँचेगा और इसका डिजाइन व निर्माण कार्य अनुभवी एप्लाइड फिजिक्स लैब (एपीएल) द्वारा किया जाएगा। इस अभियान को भेजे जाने में सात वर्ष का समय लग जाएगा। ये यान सूर्य के काफी निकट पहुँचकर लगभग ७० लाख कि॰मी॰ दूरी पर रहकर अपना कार्य करेगा। सूर्य के कोरोना व सौर वायु के बारे में इससे काफी तथ्य उजागर होने की संभावनाएँ हैं। नासा का यह अभियान एरीज के वैज्ञानिकों द्वारा सूर्य पर किए जा रहे अध्ययन में भी लाभकारी सिद्ध होगा।
एबेल एस४०७० गैलेक्सी समुह
एबेल एस४०७० एक अदभुत गैलेक्सियों का एक समुह है। यह पृथ्वी से ४५ करोड़ प्रकाश वर्ष दूर है और आकाश में नरतुरंग तारामंडल के क्षेत्र में नज़र आता है। हब्बल द्वारा ली गयी तस्वीर के मध्य मे अंडाकार गैलेक्सी ईएसओ ३२५-जी००४ है। इस में गैलेक्सियों के अलावा कुछ तारे भी बिखरे-बिखरे से नजर आते रहे हैं। महाकाय अंडाकार गैलेक्सी लगभग १००,००० प्रकाश वर्ष चौड़ी है और इसमे १०० अरब तारे है, लगभग हमारी अपनी गैलेक्सी आकाशगंगा के समान है।
अंतरतारकीय माध्यम
अंतरखगोलीय माध्यम या अंतरतारकीय माध्यम हाइड्रोजन और हिलीयम के कणों का मिश्रण होता है जो अत्यंत कम घनत्व की स्थिती मे सारे ब्रह्मांड मे फैला हुआ रहता है। आयनीकृत हाइड्रोजन के फैलाव (जिसे खगोलज्ञ पुरातन खगोलीय शब्दावली अनुसार H II कहते हैं) का पृथ्वी के उत्तरी गोलार्ध से विस्कन्सिन Hα मैपर द्वारा लिया गया हुआ चित्र दिखाया गया है। यह अंतरतारकीय माध्यम स्वरूप फैला हुआ है।
अंग्रेज़ी में "अंतरतारकीय" को "इन्टरस्टॅलर" (interstellar) और "अंतरतारकीय माध्यम" को "इन्टरस्टॅलर मीडयम" (interstellar medium) कहते हैं।
इस सारणी में मिलकी वे आकाशगंगा के अंतरखगोलीय पदार्थ के घटकों की सूची दी गई है।
प्रॉक्सिमा सेन्टॉरी
प्रॉक्सिमा सॅन्टौरी या मित्र सी, जिसका बायर नाम α Centauri C या α Cen C है, नरतुरंग तारामंडल में स्थित एक लाल बौना तारा है। हमारे सूरज के बाद, प्रॉक्सिमा सॅन्टौरी हमारी पृथ्वी का सब से नज़दीकी तारा है और हमसे ४.२४ प्रकाश-वर्ष की दूरी पर है। फिर भी प्रॉक्सिमा सॅन्टौरी इतना छोटा है के बिना दूरबीन के देखा नहीं जा सकता। पृथ्वी से यह मित्र तारे (अल्फ़ा सॅन्टौरी) के बहु तारा मंडल का भाग नज़र आता है, जिसमें मित्र "ए" और मित्र "बी" तो द्वितारा मंडल में एक दूसरे से गुरुत्वाकर्षण से बंधे हुए हैं, लेकिन प्रॉक्सिमा सॅन्टौरी उन दोनों से ०.२४ प्रकाश-वर्ष की दूरी पर है जिस से पक्का पता नहीं कि यह पृथ्वी से केवल उनके समीप नज़र आता है या वास्तव में इसका उनके साथ कोई गुरुत्वाकर्षक बंधन है।
अगस्त २४, २०१६ को यूरोपीय दक्षिणी वेधशाला ने प्रॉक्सिमा बी ग्रह के पाए जाने की घोषणा करी, जो ०.०५ ख ई (७५,००,००० किमी) की दूरी पर ११.२ पृथ्वी दिनों की कक्षीय अवधि के साथ इस तारे की परिक्रमा कर रहा है। इस ग्रह का अनुमानित द्रव्यमान (मास) पृथ्वी से कम-से-कम १.३ गुना है और इसकी स्थलीय ग्रह की सर्वाधिक सम्भावना है। यह प्रॉक्सिमा सेन्टॉरी तारे के वासयोग्य क्षेत्र में है, यानि इसकी सतह पर जल द्रव-अवस्था में रह सकता है। अब तक करे गये अनुसन्धान में तारे के इर्द-गिर्द कोई भूरा बौना और गैस दानव नहीं मिला है।
अंग्रेज़ी में मित्र को "अल्फ़ा सॅन्टौरी" (Alpha Centauri) और मित्र "सी" को "प्रॉक्सिमा सॅन्टौरी" (Proxima Centauri) बोलते हैं। मित्र के कई अन्य पारम्परिक नाम हैं जैसे की राइजिल कॅन्टौरस (Rigil Kentaurus) और टोलिमान (Toliman)। सोचा जाता है के टोलिमान का नाम अरबी भाषा के "अल-ज़ुल्मान" () शब्द से आया है, जिसका अर्थ है "शुतुरमुर्ग़"।
प्रॉक्सिमा सॅन्टौरी एक M5Ve या M5VIe श्रेणी का तारा है जिसका अर्थ है कि या तो यह एक छोटा मुख्य अनुक्रम तारा है या फिर एक उपबौना तारा है। सूरज की तुलना में यह काफ़ी छोटा है - द्रव्यमान के हिसाब से सौर द्रव्यमान का ०.१२ गुना और व्यास के हिसाब से सौर व्यास का ०.१४ गुना।
प्रॉक्सिमा सॅन्टौरी के हमारे सौर मंडल का सबसे नज़दीकी तारा होने की वजह से बहुत से वैज्ञानिक वहाँ एक तारायान भेजने की कल्पना करते हैं। हालांकि वॉयेजर प्रथम और वॉयेजर द्वितीय पहले मानवीय अंतरिक्ष यान हैं जो हमारे सौर मंडल को छोड़कर अंतरतारकीय दिक् (इन्टरस्टॅलर स्पेस) में दाख़िल होंगे वे १७ किलोमीटर प्रति सैकिंड की गति से चल रहे हैं। नासा द्वारा बताया गया है कि १५२.६ ए.यू. (२२. बताया बिलियन किमी; १४.२ बिलियन मील) की दूरी पर २४ अप्रैल से २०२१ तक पहुंच गया है। यह रफ़्तार पृथ्वी पर रहने वालों को बहुत लगती है लेकिन इस वेग से चलते हुए एक प्रकाश-वर्ष भी पूरा करने में १०,००० सालों से ज़्यादा लग जाएँगे। इसलिए इस सबसे नज़दीकी तारे तक पहुँचने के लिए भी मानवों को किसी नए प्रकार की यानचलन विधि का आविष्कार करने की ज़रुरत है। भौतिकी का सापेक्षता सिद्धांत प्रकाश की गति से तेज़ रफ़्तार पर यात्रा वर्जित करता है, इसलिए या तो मूल भौतिकी में अनुसन्धान करके इस सिद्धांत के विपरीत अगर कुछ मिल सके तो ढूंढना होगा अथवा ऐसे यान बनाने होंगे तो हज़ारों साल तक बिना ख़राब हुए चल सकें।